open-index/open-wikipedia-markdown huggingface dataset:
Quimica organica

A **quimica organica** ye una branca d'a quimica que tracta d'os compuestos complexos de carbonio y d'as suyas transformacions. Os obchectivos fundamentals d'a quimica organica son a elucidación d'a estructura molecular (analís estructural) y a sintesi de compuestos, o estudio d'as propiedaz especificas y relacions chenerals entre os compuestos, os mecanismos de reacción y a estereoquimica.

A etimolochía d'a parola *organica*, proviene d*'[[organo (biolochía)|organo]]*, d'os sers vivos que tienen organos y que son *organizatos*, en oposición a *inorganico* que sería o calificativo asignato a tot lo que manca de vida, organización u estructuración. A linia que divide as moleculas organicas d'as inorganicas ha orichinato polemicas y historicament ha estato arbitraria. Asinas l'acido carbonico, H2CO3, ye inorganico, mientres que l'acido formico u acido metanoico, HCOOH, l'acido carboxilico d'un solo carbonio, se considera organico. O dioxido de carbonio; CO2, y o monoxido de carbonio, CO, son compuestos inorganicos. Por tanto, totas as moleculas organicas contienen carbonio, pero no totas as moleculas que contienen carbonio, son moleculas organicas.

## Referencias

## Vinclos externos

*   Pachina web con información d'a Quimica organica.
Compuesto quimico

Un **compuesto quimico** ye una substancia pura formata por atomos u ions de dos u mas elements quimicos diferents.

Os elementos d'os compuestos quimicos pueden estar deseparatos por medio de reaccions quimicas. Tienen una estructura quimica definita y unica y con una relación determinata d'os componentes seguntes a lei d'as proporcions definitas enunciata por o quimico francés Joseph Louis Proust. Asinas un compuesto se diferencia d'una mezcla mas que mas porque ye constituito en una proporción definita d'os suyos elementos, y tamién, a mas, porque os elementos no pueden estar deseratos por medios fisicos, ya que poseyen propiedaz caracteristicas diferents d'as d'os suyos elementos y porque a suya formación de descomposición tien un efecto calorifico considerable.

Manimenos, bi ha un chicot numero de compuestos que no cumplen a lei d'as proporcions definitas, ditos no estequiometricos u bertolidos: por eixemplo, Cu1,7S y mas que mas os compuestos intermetalicos y os intersticials. A mayoría d'os compuestos si cumplen a lei d'as proporcions definitas y se dicen daltonidos).
Hormona

Una **hormona** ye prencipalment una proteína u un esteroide que en os sers vivos pluricelulars regula y coordina l'actividat conchunta d'as celulas. Son mensachers bioquimicos producitos por glandulas endocrinas u de secreción interna ya que tiran as hormonas a lo meyo interno (sangre, hemolimfa u sapia). Nomás actúan sobre un organo determinato dito organo blanco u *[[organo diana]]* as celulas d'o cual son as solas que tienen en a membrana plasmatica receptors hormonals especificos ta aquellas hormonas que pueden influir en l'actividat de l'organo.

Bi ha una hierarquía d'as glandulas de secreción interna; asinas, bellas hormonas d'a hipofisi actúan sobre as glandulas perifericas de secreción interna, y l'aumento d'hormonas en a sangre aturan l'actividat d'a hipofisi, de traza que s'estableixe un mecanismo d'interdependencia que tiende a mantener constant o ran d'hormonas en a sangre.

O estudio d'as hormonas se fa experimentalment en animals en extrayer-les a zona productora, o que i prevoca sintomas de deficiencia. La restauración d'a normalidat se consigue por inchección d'extractos d'a parti extraita; d'ista parti se'n ha puesto quitar una substancia pura que tienga istos efectos, que ye a hormona, y d'a cual s'ha puesto estudiar a composición, o metabolismo, etcetera...

## Referencias
Altiplano murciano

L**'Altiplano murciano** ye a comarca mas septentrional d'a Comunidat Murciana, formata por os municipios de Chumiella y Yecla. Ye un territorio inhospito en gran parti d'a suya extensión, con una gran altaria meya.

Ista comarca presenta un intresant mestizache d'a cultura valenciana, murciana y una mica d'a manchega en a suya gastronomía. Ye conoixita por os suyos sobrebuenos vins con denominación d'orichen en as suyas dos localidaz. A ciudat de Yecla tien amás un important teixito industrial a on que destaca mas que mas o sector d'os muebles.

Se parla valenciano en os nuclios d'o Carche, debito a que as vals d'o Vinalopón se troban muit amanatas. De mayoría castellano-parlant, actualment y de man d'o concello de Yecla, se ye fendo una lenta recuperación d'a luenga catalana en a zona d'o Carche, a traviés de cursos feitos por o concello y ubiertos a los mas de 30.000 habitants d'o municipio yeclán.
Bioquimica

A **bioquimica** ye a ciencia que estudia las reaccions quimicas y interaccions que se dan en organismos vivos, incluindo o estudio y a estructura de proteínas, carbohidratos, lipidos, acidos nucleicos y atras moleculas presents en celulas.

A etimolochía d'a parola *bioquimica* proviene d'o griego *βίος*, *bios*, "vida" y de *quimica*, y ista d'o baixo latín *chimia*, de l'arabe *kīmiyã´*, "piedra filosofal", y iste, probablement d'o griego *khymeía* "mezcla de sucos".

A supervivencia d'os sers vivos pende d'a suya capacidat ta fer una serie de reaccions quimicas endrezatas a lo intercambio de materia y enerchía con o medio ambient y a la fabricación d'as suyas estructuras vitals. A bioquimica estudia, por tanto, totas aquellas reaccions que se producen tanto en l'interior d'a celula como en o medio interno d'os organismos pluricelulars. Istas biorreaccions no difieren esencialment d'as reaccions tipicas d'a quimica organica, encara que son caracterizatas especificament por o feito de producir-sen totas a temperaturas relativament baixas (por un regular, inferiors a 45&nbsp;°C) gracias a l'aduya d'uns biocatalizadors, ditos enzimas, y por o feito de funcionar chuntas as unas con as atras en un complexismo rete d'interrelacions, que constituye o metabolismo. O metabolismo consta de reaccions degradadoras (catabolismo), que aportan a materia y a enerchía necesarias ta l'organismo, y de reaccions biosinteticas (anabolismo), que emplegan a materia y a enerchía ta la construcción d'as macromoleculas y d'atras estructuras complexas de l'organismo. A bioquimica ye una ciencia naixita d'a converchencia y o creiximiento d'a quimica organica y a fisiolochía, dos ciencias muit desembolicatas mientres o sieglo XIX, que han experimentato un progreso muit important mientres os zaguers cincuanta anyos.

Como totas as formas de vida de l'actualidat descienden d'o mesmo antipasau común, tienen una bioquimica por un regular parellana. Se desconoixe si as bioquimicas alternativas son posibles u practicas.

## Referencias
Portero (fútbol)

:*Ista pachina ye sobre os *'porters de fútbol**. Ta porters d'atros esportes se veiga [[portero (esporte)]].''



Un **portero''' ye o futbolista u chugador de fútbol que esfensa la portería d'o suyo equipo y tien privilechios especials adintro d'o chuego.

En ista posición se requiere de buenas reaccions asinas como rapedas decisions en l'inte t'aturar la pilota. Ye menester, ta un equipo competitivo, tener un portero efectivo en qui se pueda confiar, que lis transmita seguridat a los defensors, ta que istos puedan obrar tranquilament y efectiva.

Os porters han de vestir un uniforme diferent a la resta d'os chugadors de campo, que consta de: pantalons y camiseta, os cuals poseyen un sistema de coixinez en os codos y atras partis d'o cuerpo. Amás levan esguantes especials, os cuals s'emplegan como un accesorio de protección. Manimenos, istos tamién tienen una capa de látex situata en a palma, con a finalidat d'esmorteixer y de dar millor adherencia ta poder conseguir una millor aturata u parata.

Estar portero ye difícil dende un punto d'anvista psicolochico, ya que os porters han de saber imposar a suya voz en o terreno de chuego. Si no a comunicación con os defensors sería nula, y istos no dudarban en recriminar o gol a lo portero que muitas vegatas no puet fer cosa debant d'un buen ataque rival.

O mas notable ye que os porters son os solos chugadors que pueden tocar a pilota con as suyas mans u brazos mientres o chuego, encara que nomás adintro de l'aria de penalti. Manimenos, no pueden fer-lo si a pilota ha estato recullita d'un saque lateral u d'un pase d'un companyero con o piet u con a garra, y no puet tener a pilota en as suyas mans mientres mas de seis segundos. En o caso de que o portero pille a pilota con as mans d'un pase d'un compayero, se sinyalará un tiro libre indirecto en o mesmo puesto a on que s'haiga preso la pilota.

## Porters notables
### Millors porters d'o Sieglo XX
Os siguients chugadors fuoron trigatos os 20 millors porters d'o sieglo XX por a IFFHS:

#  Lev Yashin.
#  Gordon Banks.
#  Dino Zoff.
#  Sepp Maier.
#  Ricardo Zamora.
#  José Luis Chilavert.
#  Peter Schmeichel.
#  Peter Shilton.
#  František Plánička.
#  Amadeo Carrizo.
#  Gilmar dos Santos Neves.
#  Ladislao Mazurkiewicz.
#  Pat Jennings.
#  Ubaldo Fillol.
#  Jean-Marie Pfaff.
#  Rinat Dasaev.
#  Antonio Carbajal.
#  Gyula Grosics.
#  Ray Clemence.
#  Walter Zenga.

### Millors porters de l'anyo
A siguient ye una lista d'os porters seleccionatos por a IFFHS como lo millor de cada anyo dende 1987:

## Referencias
Portero

Un **portero** ye qui custodia una puerta u dentrata:

*O portero electrico, conchunto d'elementos electricos destinatos a chestionar as aperturas d'una puerta.
*O portero, ye en fútbol y atros esportes qui s'encarga d'esfender a portería.
*O portero, en un hotel ye qui fa determinatos servicios en a dentrata.
*O portero, un oficio consistent en cosirar a dentrada d'un edificio.
Esfensa (fútbol)

O **esfensa** u **defensa**, en fútbol, ye o futbolista que chuga entre a portería propia y o centro d'o campo, seguntes as formacions tacticas d'iste esporte. Os numeros que tradicionalment s'identifican con a esfensa son o 2, 3, 4 y 6, encara que actualment s'emplega cualsiquier numero.

## Tactica
En a tactica antiga d'o fútbol, se chugaba con nomás dos esfensas identificatos con os numeros 2 y 3. Dimpués, o numero d'esfensas augmentó, tres con o sistema WM y actualment cuatre u cinco.

### Formacions actuals

Actualment os equipos emplegan tres formacions basicas d'defensors en o terreno de chuego:
* **Esquema 4-4-2, 4-2-3-1 y variants:**
** 4 defensors: a on que dos d'éls son **centrals** y dos **laterals**.
* **Esquema 3-5-2 u 3-4-3 y variants**
** 3 defensors: a on que un d'éls ye **[[libero (fútbol)|libero]]**.
* **Esquema 5-3-2 o 5-4-1 y variants:**
** 5 defensors: un defensor ye **[[libero (fútbol)|libero]]** y debant d'iste chuga una linia de cuatre esfensas (dos **centrals** y dos **laterals**)

## O libero
:*Se veiga l'articlo principal sobre o [[libero (fútbol)|libero]]*

En a Copa d'o Mundo de 1970, a selección alemana, estió una d'as pioneras en chugar con o sistema con libero, ye decir, cuatre esfensas y un zaguer hombre libre entre a linia de 4 y o portero.

Bels defensors famosos son Nicolás "Tico" Mazía, Elías Figueroa, Franz Beckenbauer, Franco Baresi, Daniel Passarella, Paolo Maldini u Fabio Cannavaro, entre atros.

## Se veiga tamién
* Portero
* Centrocampista
* Debantero
* *[[Catenaccio]]*
Esfensa

O termin "**esfensa**" u "**defensa**" puet referir-se a los siguients articlos:

* **[[Esfensa (fútbol)]]**, o chugador que ye entre a portería y o meyocampo en o chuego de fútbol.
* **[[Esfensa (nautica)]]**, un elemento ta protecher os barcos y as instalacions portuarias.
* **[[Esfensa (dreito)]]**, una d'as partes integrants de un proceso chudicial.
* **[[Esfensa nacional]]**, o conchunto de actividaz y politicas d'os estaus ta evitar ataques militars externos.
* **[[Lechitima esfensa]]** (u esfensa propia), una causa de chustificación en Dreito penal.

## Referencias
Centrocampista

Un **centrocampista** ye a persona que chuga a lo fútbol (u futbolista) en o centro d'o campo. Entre as suyas funcions se troban recuperar pilotas, propiciar a creyación de chugatas y espleitar o chuego ofensivo.

Os numeros tradicionals, encara que no unicos, ta ista posición son:

* O **5**: o centrocampista defensivo, u volant tapón. Ye o encargato de recuperar o balón y d'evitar a construcción d'o chuego ofensivo contrario. Representants famosos d'ista posición son Fernando Redondo, Josep Guardiola, Roy Keane o Emerson.
* O **8** y l**'11**: os volants por a dreita y a ezquierda, respectivament. S'encargan de transportar o balón dica o campo contrario y espleitar o chuego por as bandas. Bels eixemplos en son Pavel Nedved, Javier Zanetti, Denilson u David Beckham.
* O **10**: O meya punta por o centro, u *enganche*, ye posiblement a posición mas famosa d'o fútbol. Aquí gosan chugar os mas habilidosos, ya que a suya función ye creyar o chuego, ordenar-lo y en muitas ocasions, d'a suya faina pende l'equipo. Por ista posición han pasato beluns d'os nombres mas importants d'iste esporte, como Diego Armando Maradona, Pelé, Roberto Baggio, Ronaldinho, Rivaldo, Zinedine Zidane, George Best u Bobby Charlton, entre muitos atros.

Encara que a tactica exprisata en o diagrama puet estar catalogata como *basica*, por estar un balanze entre chuego ofensivo y defensivo, muitos entrenadors prefieren eliminar o enganche y aliniar dos "cincos", u trayer un chugador d'a esfensa y formar un 3-2-2-1-2. Atra famosa tactica estió a emplegata por a selección de Brasil en a Copa d'o Mundo 1970, a on que alinió un ofensivo 4-2-4.

## Referencias

## Se veiga tamién
* Portero.
* Esfensa.
* Debantero.
* Libero.
Pablo Amo

**Pablo Amo Aguado**, tamién conoixito como **Pablo Amo** (naixito lo 15 de chinero de 1978 en Madrit) ye un chugador de fútbol espanyol, actualment retirato, que chugaba d'esfensa. Estió chugador d'o Real Zaragoza en a temporata 2009/2010.

## Trachectoria
* 1995-96 Moscardó
* 1996-97 Sporting chovenil 
* 1997-00 Sporting B
* 2000-02 Sporting 
* 2002-05 Deportivo de La Coruña
* 2005-06 Real Valladolid (cedito)
* 2006-07 Recreativo de Huelva (cedito)
* 2007-09 Deportivo de La Coruña
* 2009-10 Real Zaragoza
* 2010-11 Panserraikos
* 2011-12 Olympiakos Nicosia FC

## Vinclos externos
*  Perfil esportivo de Pablo Amo.
Ikechukwu Uche

**Ikechukwu Uche** (Lagos, Nicheria, 1 de chinero de 1984) ye un futbolista nicheriano. Chuga de debantero y o suyo actual equipo ye o Villarreal CF.

## Equipos
Juan Pablo Carrizo

**Juan Pablo Carrizo** (Santa Fe, Archentina, 6 de mayo de 1984) ye un futbolista archentino. Chuga de portero, ye internacional por con a selección nacional d'Archentina y o suyo actual equipo ye o SS Lazio anque chuga cedito en o Catania.
Ivan Obradović

**Ivan Obradović** (en serbio Иван Обрадовић, Belgrado, RFS Yugoslavia, 25 de chulio de 1988) ye un futbolista serbio que chuga d'esfensa, ye internacional por Serbia y o suyo actual equipo ye o Partizán de Belgrado d'a Superliga Serbia. Cal destacar que mientres as anyadas de 2009–2013 estió parte d'a plantilla d'o o Real Zaragoza.
Víctor Laguardia

**Víctor Laguardia Cisneros** (Zaragoza, Aragón, 5 de noviembre de 1989) ye un futbolista aragonés. Chuga d'esfensa y o suyo equipo ye o Deportivo Alavés.
Marko Babić

**Marko Babić** (Osijek, Yugoslavia, hue Croacia, 28 de chinero de 1981) ye un futbolista croata. Chuga de centrocampista, ye internacional por Croacia y actualment chuga en o Nogometni Klub Osijek d'a primera división croata.

## Vinclos externos
*Marko Babic en a pachina web d'a FIFA
Abel Aguilar

**Abel Enrique Aguilar Tapias** (Bogotá, Colombia, 6 de chinero de 1985) ye un futbolista colombiano retirau en l'actualidat que chugaba de centrocampista, y o suyo zaguer equipo estió a Unión Magdalena d'a Liga Águila, a primera división de Colombia. Cal destacar que chugó en a temporata 2009–2010  con o primer equipo d'o Real Zaragoza cediu por l'Udinese y que a estau internacional con a Selección de fútbol de Colombia dica l'anyo 2018.
Héctor Bosque Boix

**Héctor Bosque Boix** (Alcanyiz, Provincia de Teruel, Aragón, 16 d'agosto de 1978), ye un exfutbolista aragonés actualment retirato que chugó de centrocampista y o suyo zaguer equipo estió o Club Deportivo Teruel d'a Tercera división.
Numero complexo

O conchunto d'os **numeros complexos** ye en Matematicas l'extensión d'os reals \mathbb{R}[i], a on *i*, que se diz a unidat imachinaria, cumple que i^2=-1. O conchunto d'os numeros complexos se representa por a letra \mathbb{C}.

Intuitivament, se tracta d'o conchunto de numeros que resulta d'a suma dischunta d'o conchunto d'os numeros reals y os numeros imachinarios puros.

## Bibliografía
* I. M. Yaglom: *Números complejos y sus aplicaciones a la geometría*'. Editorial URSS Moscú (2009) ISBN 978-5-396-00077-3.

## Vinclos externos
Aragonés d'a val d'Acumuer

L**'aragonés d'a val d'Acumuer** ye a variedat de l'idioma aragonés que se charra en a val d'Acumuer, estando poco conoixito y mes pareixito a l'aragonés d'a Tierra de Biescas que no pas a l'aragonés d'o Campo de Chaca. Fa parte de l'aragonés central.

## Fonetica
Casos de perdua de –o final:
**Viturián*, *camins*, *foratín*, *[[pin]]*.

Ye documentata a epentesi antihiatica en o hiato *ía*:
**diya*.

Casos de ch en vez de z:
**chiriguellera*.

Como esdevién en semontanés, chaqués u aragonés d'a val de Chasa, o fonema d'a  –x- a vegatas puet castellanizar-se en –ch- por cheada (se documenta *abacho* pero tamién *baixa* y *cobaixo*, *ixos*), bi ha posibles rearagonesizacions incorrectas con xeada: *xiracans*, *xiramoscas*

Xordas intervocalicas conservatas en:
**[[artica]]*, *[[batallo]]*, *acachar*, *monyaco*.

En o grupo -it- derivato d'o latín -CT- s'ha de destacar que l'aragonés d'a val d'Acumuer ye chunto con l'aragonés cheso, ye un d'os pocos puestos de l'Alto Aragón occidental on s'ha documentato a forma *nueit* no castellanizata como *noche*, (en l'aragonés belsetán, centro-oriental, mantién a pronuncia d'a -t final en *nuet*).

## Morfolochía
* Os articlos son *o*, *os*, *a*, *as* con variant postvocalica *ro*, *ros*, *ra*, *ras*.
* Participios en -au, –iu: *cogiu*, *follau*, ("con fuellas"), *salvau*.
* Diminutivo *[[-et]]* pronunciato *–é*.

## Lexico
* Lexico occidental: *calderizo*, *paxaro*, etcetera...
* Palabras curiosas: *amortación* (despoblación), *rodel* (corro de chent).

## Bibliografía
* Pilar Gracia Oliván: *Tradición oral en el Valle de Acumuer*. Col. Yalliq 1, Comarca Alto Galligo (2002).
Aragonés foncense

O **foncense** u **aragonés de Fonz** ye a parla local aragonesa de Fonz, parla que fa part d'as parlas baixo-ribagorzanas pero con millor estau de conservación que a parla grausina.

## Fonetica
Se conservan palabras con fonetica antiga como *ixamen*, que en aragonés cheneral han teniu una evolución en o mesmo sentiu que en castellano (*(i)xambre*). Se conserva a palabra *maitino*.

Bi ha bella palabra que no diftongacion as *Ě* y *Ŏ* latinas como *[[espona]]*.
Sufixo -men

O **sufixo -men** expresa conchuntos u colectividat, y se presenta dezaga de *a* (*-amen*) u *u* (*umen*). Este sufixo tien muita vitalidat en chistabín. En atras variedaz d'aragonés no se troba que en bella palabra, referidas a conchuntos d'animals domesticos.

## Eixemplos
Eixemplos con *a* (**-amen**): 
**[[Ababolamen]]*.
**[[Bestiamen]]*. 
**[[Borregamen]]*.
**[[Caballamen]]*.
**[[Cascabillamen]]*.
**[[Cobillamen]]*.
**[[Costillamen]]*,
**[[Cristalamen]]*,
**[[Follamen]]*.
**[[Latonamen]]*.
**[[Maciellamen]]*.
**[[Mulamen]]*/*[[mulatamen]]*.
**[[Nyudamen]]*.
**[[Pedramen]]*.
**[[Pollamen]]*.
**[[Pollinamen]]*.
**[[Radigamen]]*.
**[[Someramen]]*.
**[[Uellamen]]*.
**[[Vaixillamen]]*.
**[[Vedellamen]]*.
**[[Venamen]]*.

Eixemplos con *u* (**-umen**): 
**[[Vacumen]]*.
**[[Crabumen]]*.
**[[Ferumen]]*: malas olors, pudor.
**[[Rechumen]]*: embolico, muitas cosas chuntas y revueltas.

## Variants y comparanza con atras luengas romances
Foneticament representa una etapa en a evolución de l'aragonés anterior a lo cambio ta *-amne*, *-umne* de palabras que inicialment se pronunciaban *-amen*, *-umen*, y que a zaguers d'a baixa Edat Meya pasoron a pronunciar-se *-ambre*, *-umbre*.
**FAMINE(M)* > *famen* > *famne* > *[[fambre]]*.
**LEGUMINE(M)* > *legumen* > **legumne* > *[[legumbre]]*.

En benasqués se presenta sin *-n*: *vacume*, *crabame*/*crabume*, igual como palabras con fonetica similar *[[legumbre|llegume]]*, *[[ixambre|ixame]]*.

Este sufixo equivale a lo sufixo *-am* en catalán (*mamellam*, *clavegueram*) y a la terminación *-ambre*/*-umbre* en castellano, (*cochambre*, *techumbre*).

## Referencias

## Bibliografía
* Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
* Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses. (1999).
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003.
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.
Muriel (desambigación)

**Muriel**, variant apocopata de **[[Moriello (desambigación)|Muriello]]**, puet estar:
***[[Muriel (Occitania)|Muriel]]**, municipio d'a rechión d'Occitania. (Francia).
***[[Muriel de la Fuente]]**, municipio de Soria.
***[[Muriel Viejo]]**, municipio de Soria.
***[[Muriel de Zapardiel]]**, municipio de Valladolit.
***[[Moriello Freito|Muriel Freyto]]**, **[[Moriello Freito|Muriel Fruyto]]**, **[[Moriello Freito|Muriel Frito]]**, variants documentals de Moriello Freito, municipio de Navarra.
Jesús Seba

**Jesús Seba Hernández** (Zaragoza, Espanya, 11 d'abril de 1978), ye un exfutbolista aragonés que chugaba como debantero. O suyo primer equipo estió lo Real Zaragoza y plegó a estar internacional absoluto por Aragón.

## Vinclos externos
*  Ficha en BDFutbol.
Mingrelians

Os **mingrelians** (en mingrelián: მარგალი, *margali*; en cheorchiano მეგრელები: *megrelebi*) son un pueblo que charra una luenga caucasica meridional y son de relichión cristiana. Habitan a part occidental de Cheorchia. Seguntes bellas versions fan part d'o pueblo cheorchiano y seguntes atras son un pueblo diferent.

## Luenga
Os mingrelians tienen como luenga literaria a lo cheorchiano. A fins d'os sieglo XIX bi habió prebatinas por part d'o gubierno ruso de creyar un alfabeto pa o mingrelián basato en o cirilico, amés d'una liturchia en mingrelián y bi habió una fuerte oposición. Cuan en a decada de 1920 bi habió propuestas d'escribir o mingrelián en base a caracters cheorchianos tamién i habió protestas cheorchianas, (y tamién por part de bels mingrelians). Un periodico en mingrelián funcionaba en a capital Zugdidi en os anyos 30. En o periodo sovietico manimenos a educación yera en cheorchiano.

## Historia
A dicotomía mingrelians-cheorchianos ye un herencio d'a dicotomía antiga entre as rechions que os griegos diciban Colquide y Iberia en a Edat antiga. Os mingrelians continan a os antigos pobladors de Colquide, y arredol de l'anyo 330 beluns d'ellos ya s'heban cristianizato por as predicacions de Sant Nino.

Dende 1510 os principatos mingrelians y beluns d'os principatos cheorchianos fuoron ocupatos por l'Imperio Otomán. O tractau de Giorgievsk de 1783 entre l'Imperio Otomán y l'Imperio Ruso significó que este zaguero s'anexionase Cheorchia oriental en 1801 y dimpués en 1803 Mingrelia y en 1804 o reino occidental d'Imereti.

## Bibliografía
* Felipe Fernández-Armesto: *Los hijos de Zeus. Pueblos, etnias y culturas de Europa*. 1996 Grijalbo.

## Vinclos externos
Guerras muridas

As **guerras muridas** se producioron en o sieglo XIX entre l'Imperio Ruso y os pueblos musulmans d'o Caucas oriental.

## Antecedents
A fins d'o sieglo XVIII amaneixió en Azerbaichán una forma de sufismo, o muridismo, que s'estendilló tamién por Daguestán en a decada de 1820. En a luita contra o colonialismo ruso se produció un proceso que Marvin Harris denomina "reviscolamiento relichioso" que condució a que o muridismo prenese un caracter resistent y militar. Dende 1830 i habió 3 imams, o tercero d'ellos, Xamil encomenzó una fura resistencia. Fillo de nobles avaros, teneba dotes de lider, una autoridat natural y un talento organizador. Yera rodeyato por *nais*, (tropas d'elite y a mes chueces y policía secreta), y teneba un estenso rete d'información. Eliminó a gran parte d'a nobleza daguestaní, establió un rechimen autoritario y la xaría.

## As guerras
O que pa os rusos yera una guerra colonial, pa os daguestanís partidarios de Xamil yera una Alchihad. Xamil prebó d'atrayer a los circasians a la suya causa con resultaus no satisfactorios. En 1837 refusó pactar con os rusos y se retiró a Ajulgo, una posición fortificata a lo norte d'o territorio avaro.

Dos anyatas mes tarde os rusos asitiaban Ajulgo, y Xamil fuyió ta Chechenia, on reclutó a muita chent y establió un nuevo cuartel cheneral, o Gran *Aul*. En 1840 Xamil tornó a prener o poder en Daghestán. Encara que en 1845 os rusos prenesen o Gran Aul por un tiempo, no podioron ensopinar a Xamil. En ixe tiempo Xamil yera refirmato por os avaros, os chechens y os sajuros, y yera en o suyo apocheu.

En 1851 os rusos ninvioron a Alexandre Bariantinski, qui fació servir nuevos metodos: prohibir as represalias, ubrir carreteras, recostrucción d'edificios escachatos. D'esta traza reducioron china chana o espacio controlato por Xamil.

O 25 d'agosto de 1859 Xamil se rindió. Uns pocos chechens y avaros se refuchioron en l'Imperio Otomán. Xamil fue condenato a arresto domiciliario en una finca a lo sud de Moscú y churó leyaltat a lo zar en 1866. Lo autorizoron de poder pelegrinar a la Meca y morió en 1871. En Daguestán encara i habió una revuelta entre 1877 y 1878.

## Bibliografía
* Jean Sellier y André Sellier: *Atlas de los pueblos de Oriente*. Acento Editorial.
Children of Bodom

**Children of Bodom** (**COB**) ye un grupo musical de melodic death metal orichinario d'a ciudat d'Espoo, en Finlandia. Os suyos miembros son Alexi Laiho, Roope Latvala, Janne Wirman, Henkka Seppälä y Jaska Raatikainen.

## Albums
* *[[Something Wild]]* (1997).
* *[[Hatebreeder]]* (1999).
* *[[Tokyo Warhearts]]* (en dreito, 1999).
* *[[Follow the Reaper]]* (2000).
* *[[Hate Crew Deathroll]]* (2003).
* *[[Are You Dead Yet?]]* (2005).
* *[[Blooddrunk]]* (2008).
* *[[Skeletons in the Closet]]* (2009).
* *[[Relentless Reckless Forever]]* (2011).
* *[[Halo of Blood]]* (2013).
* *[[I Worship Chaos]]* (2015).
* *[[Hexed]]*  (2019)

## Referencias

## Vinclos externos
* Sitio web oficial
Numero entero

Os **numeros enters** son una estensión d'os numeros naturals formata por os propios numeros naturals (1,2,3...), os suyos correspondients negativos (-1,-2,-3...) y o numero zero (0). O conchunto de toz os enters por un regular se denota por o simbolo ℤ. Os numeros enters son un subconchunto d'os numeros racionals.
Diamant

O **diamant** ye un d'os prencipals alotropos d'o carbonio (o prencipal ye o grafito).

O diamant ye, en l'actualidat, una d'as choya mas apreciatas d'o mundo. A explotación de mantos diamantifers constituye una important actividat en a menería actual y, a mas, a venda d'istas chemmas ye una fuent muit important d'ingresos.

A importancia d'o diamant no nomás se cifra por a suya innegable belleza, tamién por a suya gran utilidat en la industria debito a la suya gran dureza, ya que, en estar o material mas duro que existe, s'emplega industrialment ta tallar y pulir tot tipo de materials.

## Referencias
Numero racional

Se diz **numero racional** a tot numero que puet estar exprisato como resultato d'a división de dos numeros enters, con o divisor diferent de 0. O conchunto d'os racionals se denota ℚ u **Q**, por cocient (en francés *cuotient*). Iste conchunto de numeros contiene o conchunto d'os numeros enters y ye un subconchunto d'os numeros reals. Os reals que no perteneixen a iste conchunto se dicen irracionals.

Os racionals se caracterizan por tener un desarrollo decimal (u en cualsiquier base) finito u periodico, ye decir, que tien un numero de cifras decimals finito, u bien que istas se repiten de traza regular.
Inundación

Una **inundación** ye seguntes a directiva d'a UE como una cubierta temporal d'augua d'una superficie que por un regular no ye cubierta por l'augua. A sobén se producen por o desbordamiento d'una extensión d'augua marina u continental que aumenta de volumen y livel sumerchindo o terreno, pero tamién se producen inundacions rapidas on no bi heba una extensión d'augua simplament por fuertes plevias.

Encara que as inundacions han estato comuns d'entre historia, bel cientifico asegura que recientment s'han incrementato, primero a causa d'a modificación d'o curso normal de ríos y torrents, por as actividaz urbanisticas humanas (ciudaz y carreteras), y, segundo por o cambio climatico.

As inundacions pueden producir-se en as marguins d'os cauces d'auguas continentals y en as costas. As inundacions dentro de cauces d'auguas continentals se dicen "creixidas" u "aguaduitos", y s'han de diferenciar diferents tipos de creixidas seguntes sigan en ríos (riadas), barrancos (barrancadas), garonas (garonadas), etcetera. Os mayencos tamién pueden producir inundacions. Una inundación rapida se diz barrancada.

## Referencias

## Se veiga tamién
* Creixida.
* Barrancada.
* Trachedia d'o Camping de Biescas.

## Vinclos externos
Abazos

Os **abazos** son un grupo etnico que habita a rechión autonoma de Carachaievo-Cherquesia, (on en 1989 yeran 27.475 individuos, o 6,5 % d'a población), que charran una luenga caucasica nordoccidental pareixita a lo abkhasio y son musulmans.

## Luenga
A principios d'o periodo sovietico creyoron un estándard escrito basato en a parla *t’aap’anta*, escrito en alfabeto latino dende 1932 dica 1938, cuan obligoron a prener l'alfabeto cirilico, en una variant diferent de l'alfabeto cirilico preso pa escribir l'abkhasio, (pa dificultar as comunicacions por escrito entre luengas chermanas).

Bels lingüistas a sobén consideran l'abkhasio y l'abazo una sola luenga, l'abkhasio-abazo, estando-ne as formas mas diferenciatas as variedaz literarias de cadaguna. Gramaticalment, as dos son bien pareixitas; manimenos, as diferencias fonolochicas son considerables, o que fa que muitos lingüistas s'estimen mes una clasificación deseparata.

## Historia
Orichinalment viviban en a costera sud d'o Caucas, en l'actual Abkhasia, on los griegos los conoixeban como *abazchians*. En o sieglo XIV una primera ondata d'abazos emigró ta o Caucas norte, y dimpués d'o sieglo XVII, os zaguers que'n quedaban en o Caucas sud emigroron tamién ta o Caucas norte.

## Bibliografía
* *[[Felipe Fernández-Armesto]]. *Los hijos de Zeus. Pueblos, etnis y culturas de Europa*. 1996 Grijalbo.*
Miguel Linares

**Miguel Linares Colera** (Zaragoza, Aragón, 30 de setiembre de 1982), mas conoixiu como **Linares**, ye un futbolista aragonés hue retirau por una lesión en o suyo chenullo que no podió superar. A suya posición yera de debantero. Entre os equipos que chugó mientres a suya vita esportiva cal destacar que estió parte d'as plantillas d'a SD Huesca y o Real Zaragoza, o suyo zaguer equipo estió la SD Ejea d'a Segunda División d'Espanya.

## Referencias

## Vinclos externos
*  Ficha en BDFutbol.
Txiki (chugador de fútbol)

**Daniel Rodríguez Pérez** (Sant Sabastián, Guipuzcua, Espanya, 27 de marzo de 1977), mas conoixito futbolisticament como **Txiki**, ye un futbolista aragonés actualment retirato que chugaba de centrocampista y o suyo zaguer equipo estió o Zamora CF d'a Segunda división B.

## Vinclos externos
* Ficha en BDFtubol
Alberto Belsué

**Alberto Belsué Arias** (Zaragoza, provincia de Zaragoza, Espanya, 2 de marzo de 1968), ye un futbolista aragonés actualment retirato, que chugó de esfensa. O suyo primer equipo estió o Stadium Casablanca, tamién chugó en l'Andorra CF y en o Real Zaragoza mientres 10 anyadas, entre d'atros.

## Vinclos externos
*  Ficha d'o chugador en a lfp.es.
*  Ficha d'a selección espanyola.
Quella

**Quella** ye un lugar de Chile, ubicato en a rechión d'o Maule, en a provincia de Cauquenes y comuna de Cauquenes. A suya población ye de 2.793 habitants, y o lugar ye situato a 347 metros d'altaria sobre o livel d'a mar.

## Referencias
Corçà

**Corçà** (*Corçà* en catalán y oficialment, *Corsá* en castellano) ye un municipio catalán situato en a comarca d'o Baixo Empordán y provincia de Chirona.

A suya población ye de 1.270 habitants (2008), en una superficie de 15,91 km² con una densidat de población de 79,82 hab/km².

## Cheografía
A localidat de Corçà ye situata a 43 metros d'altaria sobre o livel d'a mar.

O suyo termin municipal, trescruzato por o río Rissec, muga a o nortecon Rupià y Parlavà; a lo sud con Cruïlles, Monells i Sant Sadurní de l'Heura; a l'este con Ullastret y La Bisbal d'Empordà; y a l'ueste con La Pera y Madremanya.

D'o suyo termin municipal fan parte os lugars de Casavells, Cassà de Pelràs y Matajudaica.

## Demografía

En 1857 encorpora Matajudaica y Cassà de Pelràs; y en 1975, Casavells.

## Administración
### Alcaldes

## Vinclos externos

* Pachina web oficial municipal.
* Pachina web oficial municipal.
* Información de Corçà en a pachina web d'a ''Generalitat de Catalunya''.
* Información de Corçà en a pachina web de l'''Institut d'Estadística de Catalunya''.
Cruïlles, Monells i Sant Sadurní de l'Heura

**Cruïlles, Monells i Sant Sadurní de l'Heura** ye un municipio catalán situau en a comarca d'o Baixo Empordán y provincia de Chirona.

A suya población ye de 1.270 habitants (2008) en una superficie de 99,83 km², con una densidat de población de 12,72 hab/km².

## Cheografía
O municipio de Cruïlles, Monells i Sant Sadurní de l'Heura ye situau a 110 metros d'altaria sobre lo livel d'a mar.

D'o suyo termin municipal fan parte os lugars de Barri del Mas Savalls, Cruïlles, Monells, Puigventós, Les Rabioses, Sant Cebrià de Lledó, Sant Cebrià dels Alls, Sant Joan de Salelles, Sant Miquel de Cruïlles, Sant Sadurní de l'Heura, Santa Pellaia, Veïnat d'Estravau, Veïnat de Banyeres, Veïnat de Sant Joan, Veïnat de Sies, Veïnat de la Font y Veïnat del Rissec.

## Demografía

## Administración
### Alcaldes

## Molimentos
* Monesterio de Sant Miguel de Cruïlles, un monesterio d'o sieglo XI en estilo romanico.

## Referencias

## Vinclos externos

*  Pachina web oficial municipal.
*  Información de Cruïlles, Monells i Sant Sadurní de l'Heura en a pachina web d'a ''Generalitat de Catalunya''.
*  Información de Cruïlles, Monells i Sant Sadurní de l'Heura en a pachina web de l'''Institut d'Estadística de Catalunya''.
*  Pachina web sobre Cruïlles, Monells i Sant Sadurní de l'Heura.
Museu d'Orsay

O **Museu d'o Orsay** (*Musée d'Orsay* en francés) ye un museu que se troba en a ciudat de París, a capital de Francia.

## Vinclos externos

*  Pachina web oficial d'o Museu d'Orsay.
Esvans

Os **esvans** son os habitants nativos de Esvanetia, una zona montanyosa a lo norte de Mingrelia, (Cheorchia) charran una luenga caucasica meridional y son cristianos ortodoxos. Como en o caso d'os mingrelians ye polemico dicir si son un pueblo a part u fan part d'os cheorchianos.

Dica l'hibierno de 1986-1987 i heba una población talment superior a los 50.000 habitants, dimpués cuasi a metat d'a población de l'Alta Esvanetia emigró ta as tierras planas de Cheorchia.

## Bibliografía
* Felipe Fernández-Armesto. *Los hijos de Zeus. Pueblos, etnias y culturas de Europa*. 1996 Grijalbo.
Lazes

Os **lazes** son un grupo etnico de luenga caucasiana meridional y relichión musulmana que habita en o cantón nord-este de Turquía entre l'aria entre Trapesonda y a muga turco-cheorchiana.

## Modo de vida
Os laz que bi ha en Turquía son a sobén pescataires y mariners.

## Historia
Os laz que bi ha en Turquía abandonoron o suyo país en 1878 cuan l'Imperio Ruso lo ocuporó. Os laz d'Adcharia fuoron deportatos ta Uzbekistán o 15 de noviembre de 1944.

## Bibliografía
* Amiram Gonen: *Diccionario de los pueblos del mundo*. Editorial Anaya, 1996. ISBN 978-8479793500.
* Jean Sellier y André Sellier: *Atlas de los pueblos de Oriente*. Acento Editorial.
Hamxenis

Os **hamxenis** (en armenio *Համշէնցիներ*) son un conchunto de comunidaz d'orichen armenio y relichión musulmana sunnita que habita rechions costeras d'a Mar Negra en Turquía, Cheorchia y Rusia.

## Modo de vida
Muitos hamxenis de Turquía son pescataires y mariners.

## Historia
Os hamxenis d'Armenia y o sud-ueste de Cheorchia fuoron deportatos t'Asia Central chunto con os musulmans meskhetas en 1944, mezclando-sen con ellos.

## Bibliografía
* Felipe Fernández-Armesto: *Los hijos de Zeus. Pueblos, etnias y culturas de Europa*. 1996 Grijalbo.
Fontanilles

**Fontanilles** (*Fontanilles* en catalán y oficialment, *Fontanillas* en castellano) ye un municipio catalán situato en a comarca d'o Baixo Empordán y provincia de Chirona.

A suya población ye de 167 habitants (2008), en una superficie de 9,00 km² con una densidat de población de 18,56 hab/km².

## Cheografía
A localidat de Fontanilles ye situata a 29 metros d'altaria sobre o livel d'a mar, a una distancia de 42 km d'a ciudat de Chirona, a capital d'a suya provincia, y de 144,2&nbsp;km d'a ciudat de Barcelona, a capital de Catalunya.

D'o suyo termin municipal fa parte o lugar de Llabià, que se troba a o nord-ueste d'o termin municipal.

## Demografía

## Administración
### Alcaldes

## Molimentos
*Castiello de Fontanilles, un castiello d'o sieglo XI.
*Ilesia de Sant Martín de Fontanilles, una ilesia d'o sieglo XII.

## Vinclos externos

* Pachina web oficial municipal.
* Información de Fontanilles en a pachina web d'a ''Generalitat de Catalunya''.
* Información de Fontanilles en a pachina web de l'''Institut d'Estadística de Catalunya''.
Forallac

**Forallac** ye un municipio catalán que se troba situau en a comarca d'o Baixo Empordán, provincia de Chirona y partiu chudicial de la Bisbal d'Empordà.

A suya población ye de 1.740 habitants (2008) en una superficie de 50,46 km², con una densidat de población de 34,48 hab/km².

## Cheografía
O termin municipal de Forallac ye situato a 51 metros d'altaria sobre lo livel d'a mar, a una distancia d'1 km de La Bisbal d'Empordà, a capital d'as suyas comarca y partiu chudicial, y a 32&nbsp;km d'a ciudat de Chirona, a capital d'a suya provincia.

D'o suyo termin municipal en fan parte os lugars de La Bordeta, Canapost, Fonteta, Peratallada, Puig de Sant Ramon, Sant Climent de Peralta, Santa Susanna de Peralta y Vulpellac (iste zaguero ye la suya capital).

## Demografía

## Administración
### Alcaldes

## Molimentos
* Ilesia de Sant Istevan de Peretallada, una ilesia construyida en o sieglo XII en estilo romanico, adedicada a sant Istevan y qye se troba en o lugar de Peretallada.

## Referencias

## Vinclos externos

*  Pachina web oficial municipal.
*  Información de Forallac en a pachina web d'a ''Generalitat de Catalunya''.
*  Información de Forallac en a pachina web de l'''Institut d'Estadística de Catalunya''.
Forato negro

En astronomía, un **forato negro** ye un astro u obchecto celeste con una densidat tal que a suya fuerza gravitatoria ye tan cerenya que a velocidat d'escape ye superior a la velocidat d'a luz. Por tanto, cosa que se trobe aintro d'o suyo horizont d'escaicimientos no puet eslampar-ne si no ye a traviés d'o efecto túnel cuantico (radiación de Hawking). O termin "forato negro" no s'ha d'entender como un "forato" en o sentito usual d'o termin sino como una rechión d'o espacio d'a que res no puet eslampar, ni sisquiera la luz. Por iste motivo se lis diz "negros".

## Historia
L'astronomo alemán Karl Schwarzschild estió l'en primeras en proposar la existencia d'os foratos negros en 1915 basando-se en a teoría cheneral d'a relatividat de Albert Einstein.
En 1939 os fisicos Robert Oppenheimer y Hartland Snyder contrimostroron que los foratos negros no nomás yeran un traste matematico sino que tamién podeban existir en o mundo real.

En abril de 2019 se publicó la primera imachen d'un forato negro. Estió realizada per l'equipo d'o telescopio EHT (Event Horizon Telescope) y se tracta d'o forato negro clamau *M87** que ye en o centro d'a galaxia *Messier 87* (u *Virgo A*).

## Partis d'un forato negro
En o centro d'un forato negro, seguntes prediz a relatividat cheneral, bi ha siempre una singularidat, un punto infinitament chicot de densidat y gravedat infinitas que plega a un volumen nulo y a un radio cero. Istos "infinitos" y "ceros" lo que realment contrimuestran ye que a relatividat cheneral no ye adecuata ta describir-los, y que probablement se necesita una teoría cuantica d'a gravedat.

L'horizont d'escaicimientos ye a superficie que marca la muga dende a on que ya no puet eslampar cosa y a on que a luz orbita o forato, dimpués bi ha o limite estatico, por l'interior d'o cual ya nomás bi ha un camín, o que marca la gravedat. A ergosfera ye a parti que queda por difuera de l'horizont d'escaicimientos, d'a cual, en teoría, encara se puet eslampar. A materia que caye a un forato negro forma a ormino un disco d'acreción, que chira arredol d'o forato negro producindo radiación electromagnetica.

I hai tamién una esfera de fotons que ye un aniello formau per os fotones emitius per a materia d'o disco d'acreción.

## Propiedaz d'os foratos negros
Se considera que los foratos negros tienen tres propiedaz que los definen: 
* masa.
* carga electrica.
* momento angular.

## Clasificación
Dependendo d'a suya masa se pueden definir distintos tipos de foratos negros:
* Forato negro supermasivo, cuan a suya masa tiene millons u decenas de mils de millons de vegadas d'a masa d'o Sol. Iste tipo de foratos gosan estar en o centro de cuasi totas as galaxías. Asinas, per eixemplo, en o centro d'a nuestra galaxia, a Carrera de sant Chaime, se troba lo forato negro supermasivo clamau *Sagitario A**.
* *Forato negro estelar* que ye formau per o colapso gravitacional d'una estrela masiva. Iste ye lo tipo de foratos negros petuliaus per primera vegada dentro d'a teoría d'a relatividat cheneral.
* *Microforato negro*: son obchectos hipoteticos basaus en a gravedat cuantica.

## Notas


## Referencias

## Vinclos externos
Cometa

As **cometas** (d'o latín *comēta* y iste d'o griego *Kometes*, cabellera), chunto con os asteroides, planetas y os suyos satelites, son cuerpos celestes que fan parti d'o Sistema Solar. Son cuerpos solidos muit parellans a los asteroides pero con distinta composición, y describen orbitas tan luengas que aquels que rodían a lo Sol tornan a lo mesmo puesto en pasar muitos anyos, tantos que a belunas d'ellas nomás lis s'ha visto una unica vegata. Atras son destruidas por l'acción d'a gravedat d'o Sol, debito a la suya chicoteta masa.

## Orichen
Os astronomos han trobato que as cometas provienen prencipalment de dos puestos: o cinto de Kuiper, localizato dillá d'a orbita de Plutón y a boira d'Oort, situata encara mas luent, a la metat de distancia entre a Tierra y Alpha Centauri (a estrela mas amanata a lo Sol.)

## Composición
Os nuclios d'as cometas son composaus por una mezcla de roca, polvo, chelo d'augua y dioxido de carbonio, monoxido de carbonio, metano y amoniaco conchelaus. Como que tal, se describen popularment como "bolas de nieu puercas".

Amás d'os gases ya mencionaus, os nuclios contienen una variedat de compuestos organicos, que pueden incluir metanol, cianuro d'hidrochén, formaldehído, etanol, etano y talment moleculas mas complexas como os hidrocarburos de cadena larga y os aminoacidos.

### Propiedaz de cualques cometas

## Observacions
T'aduyar a os observadors, os astronomos recomiendan a qui deseyen veyer o cielo buscar en horas previas a l'amaneixer, parando cuenta que ye un obchecto difuso y dificil de trobar en primera vista.

Se suchiere especialment buscar puestos a on i haiga poca luminosidat, como o campo u a placha, ya que será mas fácil cuanto mas fosco sía o cielo. Tamién puede estar util fer servir binoculars, porque as cometas son obchectos difusos y se presentan como un “manchón luminoso” mas brilant enta la zona d'a cabeza y menos luminosos enta la coda.

## Referencias

## Bibliografía
*  Schechner, Sara J. *Comets, Popular Culture, and the Birth of Modern Cosmology*. Princeton, New Jersey: Princeton University Press. 1997.
*  Payeras, Miquel. *Els cometes, sense misteri*.  Publicación ''El Temps'' nº 1.553.

## Vinclos externos

*  ''O cometa Panstarrs y l’asteroide 2012 DA14, espectaclo de gufanya ta febrero'', en *[[Arredol (diario dichital)|Arredol]]*.
Planeta

Una **planeta** (d'o latín *< planēta* y iste d'o griego *πλανήτης* ("planētēs": «vagabundo u camandulero»)) ye un cuerpo sin de luz propia (que no ye, por tanto, una estrela) que chira arredol d'una estrela; que tien forma esferica, u cuasi esferica (ya que en tener prou masa, a suya gravedat supera as fuerzas d'o cuerpo richido); y que ye o elemento prencipal adintro d'a suya orbita; seguntes a definición d'a reunión d'a Unión Astronomica Internacional de Praga, de l'anyo 2006. Asinas, se diz *planeta* a cadagún d'os cuerpos que describen orbitas elipticas arredol d'o Sol u, en cheneral, d'una estrela. Son planetas d'o sistema solar: Mercurio, Venus, a Tierra, Marte, Chupiter, Saturno, Urano y Neptuno. No'n son Ceres que se considera una planeta nana, ni Plutón, considerato o paradigma d'as planetas nanas transneptunianas muitas d'as cuals encara no tienen nombre.

## Planetas d'o sistema solar
I hai ueito planetas en o nuestro sistema solar. Son (empecipiando per o mas amán d'o Sol): Mercurio, Venus, Tierra, Marte, Chupiter, Saturno, Urano y Neptuno.

### Clasificación
Istas planetas pueden estar clasificadas en cuantas categorías seguntes a suya composición:
* Planetas terrestres: son planetas composadas prencipalment per rocas: Mercurio, Venus, Tierra y Marte.
* Planetas chigants: son as planetas muito mas masivas que los terrestres: Chupiter, Saturno, Urano y Neptuno. 
A la suya vegada se pueden distinguir entre:
* Chigants gasiosas: que son composaus prencipalment per hidrocheno y oxicheno: Chupiter y Saturno.
* Chigants chelatas: que son composaus d'augua, metano y amonia con atmosferas densas de hidrocheno y helio: Urano y Neptuno.

### Caracteristicas prencipals

* O diametro y masa s'expresan en relación a la Tierra&nbsp;&nbsp;
** Inclinación d'orbita (en relación con l'ecliptica)&nbsp;&nbsp;
*** Satelites naturals

## Exoplanetas
As exoplanetas son aquellas planetas que son difuera d'o lo nuestro sistema solar. Dica octubre de 2019 s'han descubierto 4118 exoplanetas que orbitan en 3063 sistemas solars.

## Notas


## Referencias
Antonio Hidalgo

**Antonio Hidalgo Morilla**, naixito de Granollers, (Barcelona) o 8 de febrero de 1979 ye un futbolista catalán hue retirato que chugaba de centrocampista ofensivo. Actualment (2016) ye entrenador d'o EC Granollers.

Ye o tercer chugador que bi ha partecipato en mas partius en a Segunda División espanyola de fútbol con 412.
Peter Luccin

**Peter Bernard Luccin** ye un futbolista francés. Naixito de Marsiella, (Provenza-Alpes-Costa Azul) o 9 d'abril de 1979. Actualment chuga en o FC Dallas d'a Major League Soccer estausunidense.

## Equipos